SAD: Podeljena mišljenja o islamu
Neki ljudi sada vide islam kao pretnju američkoj demokratiji, dok drugi ulažu veliki trud da odbrane prava muslimana koji žive u SAD
Marfrisboro je patriotski gradić u kome je vodjena jedna od bitaka američkog gradjanskog rata, i u kome je uvek dominirala jedna religija. I da, pod staklom ispred istorijske sudnice stoji - Biblija. Preko puta ulice, pravnici pristižu na pretres o planovima za izgradnju nove džamije. Meštanka Suzan Kojner kaže da ranije skoro ništa nije znala o islamu. Kojner sada podržava tužioce u ovoj parnici. U sudnici, tužioci pokušavaju da zaustave izgradnju islamskog centra na ovom placu, na periferiji Marfrisboroa. Muslimanska zajednica je proteklih godina narasla, i njeni predstavnici kažu da je sadašnja lokacija postala suviše mala. Pravni zastupnici protivnika te ideje kažu da su lokalni muslimanski lideri povezani sa radikalnim islamistima u inostranstvu. Imam Osama Balul kaže da to nije tačno. Opština je odobrila projekat ali je onda, prošle godine, izbila nacionalna kontroverza u vezi sa planovima za izgradnju islamskog centra blizu mesta gde se nekada nalazio Svetski trgovinski centar u Njujorku. Pored tužbe, Balul kaže da je lokacija budućeg centra bila meta vandala i piromana. Dima Sbenati, koja upravlja omladinskim aktivnostima džamije u Marfrisborou kaže da su mnoga od ove dece, rodjene u Americi, sada prvi put iskusila predrasude . „ Mnogi muslimani kažu da su došli u Marfrisboro zato što je to lepo mesto za podizanje porodice. Na glavnoj ulici i svuda u centru grada jasno se oseća opušteni način života. Kevin Fišer je jedan od podnosilaca tužbe protiv džamije. Dirborn u Mičigenu poznat je širom SAD po velikoj populaciji arapskih muslimana. Medjutim, nisu svi zabrinuti da će Marfrisboro postati „južni Dirborn.“ Ova protestantska crkva u Marfrisborou želi da iskaže solidarnost sa lokalnim muslimanima. Na čelu crkve je prečasna Lusinda Nelson, zadužena za propovedi i crkveni hor. „ Muslimani kažu da su decenijama živeli u Marfrisborou bez problema, čak i posle napada 11. septembra. Nelson primećuje da, pre kontroverze, mnogi ljudi nisu ni uvidjali da tu žive muslimani. Ona kaže da protivnici džamije koriste strah meštana od nepoznatog. „ Od 11. septembra, neki Amerikanci počeli su da veruju da je islam opasnost protiv koje se treba boriti na sudu. Ali, drugi su ubedjeni da ljudi svih veroispovesti moraju da prevazidju strah od promena – u ime verske slobode.